Murmansk regionale dukketeater

Murmansk regionale dukketeater (Murmansk Regional Puppet Theatre) er et statlig dukketeater i Murmansk, Russland. Teateret ble grunnlagt 28. august 1933. Per 2018 er Jevgenij Vladislavovitsj Sukhanov direktør for teateret, hvis kompani består av 15 medlemmer.

Teateret har adresse ul. Sofia Perovskaya, 21a.

Historikk 
Dukketeaterets første kunstneriske leder het Viktor Aleksandrovitsj Podobedov. Han etablerte opprinnelig teateret i Hibinogorsk i Kirov. Opprinnelig het teateret «Teateret for små tilskuere» (Theatre for Little Spectators). 

Under andre verdenskrig ble teateret brukt til å støtte opp under motstanden mot den invaderende tyske militærmakten. Det ble vist over 100 forestillinger i Podobedovs teater under krigen, og det ble i tillegg oppført over 1000 forestillinger ved frontlinjen, hvorav minst 200 forestillinger ble arrangert like ved fronten. Hele staben ved dukketeateret mottok etter krigen en tapperhetsmedalje kalt «Medaljen for forsvar av Arktis» for denne krigsinnsatsen.

I 1949 flyttet teateret til Murmansk, der det fortsatt (2018) holder til.

Festival 
Murmansk regionale dukketeater er festivalarrangør, og skal i perioden 14.-18. september 2019 arrangere «IX. International Puppet Theaters Festival of the Barents Region».

Referanser

Eksterne lenker 
 Murmansk regionale dukketeaters hjemmesider  Besøkt 10. september 2018.

Etableringer i 1933
Figurteater i Russland